Vonnisverrigtinge hervat van vrou wat bejaarde onthoof | Maroela Media
Die jong vrou wat op 18-jarige ouderdom 'n bejaarde vrou van Kaapstad onthoof en haar lyk opgesny het, se vonnisverrigtinge hervat na verwagting Vrydag in die Kaapstad-hooggeregshof.
Sheree Prince, nou 21 jaar oud, staan tereg vir die moord op Sandra Malcolm (74). Prince het in April 2015 by Malcolm, 'n Skotse burger, se huis in Lakeside in Kaapstad ingebreek. Malcolm het haar glo betrap, maar Prince het aangevoer sy soek hulp omdat sy haar voet gebrand het. Malcolm het Prince gehelp om haar voet te behandel en Prince het Malcolm verskeie kere met 'n mes in die bors gesteek.
Die staat voer in sy betooghoofde aan dat Prince swaar vonnisse opgelê moet word en dat daar geen buitengewone omstandighede bestaan hoekom daar van die minimum vonnis vir die oortredings afgewyk moet word nie.
Volgens die staat is Prince se kans op rehabilitasie skraal aangesien sy geen berou vir haar dade getoon het nie.
en weereens moet ons ook vir haar verblyf daar betaal
NEE!!!!!!! Asseblief tog, net nie dit nie! Bring die doodstraf terug. Die vermoorde is nie daar om enige plesier uit die lewe te kry nie…..moordenaars moet ook nie meer lewe nie of enige manier van plesier in die lewe smaak nie….nie eers 'n grap wat die persoon kan laat lag nie….hulle moet ook die plesier van lewe verloor….
Dit is so eronies altyd…wanneer iemand skuldig is dan kry baie dinge skuld…sy moet psigopaties wees om sulke goed te kan doen…drugs? Sy moet van die samelewing verwyder word